open-index/open-wikipedia-markdown huggingface dataset:
মিনা শাহ (ব্যাডমিন্টন)

**মিনা শাহ** (জন্ম: ১৯৩৭ - মৃত্যু: ১০ মার্চ, ২০১৫) ভারতের একজন জাতীয় ব্যাডমিন্টন চ্যাম্পিয়ন ছিলেন। ১০ মার্চ ২০১৫ সালে লক্ষ্ণৌ শহরের সাহারা হাসপাতালে মিনা শাহ মারা যান। সাত বছর টানা উনি সিনিয়র ন্যাশনাল ব্যাডমিন্টন চ্যাম্পিয়নশিপ জেতেন (১৯৫৯ থেকে ১৯৬৫)। উনি পদ্মশ্রী ও অর্জুন পুরস্কারে ভূষিত হন।

## পুরস্কার ও সম্মাননা
* পদ্মশ্রী
* অর্জুন

## তথ্যসূত্র

## বহি:সংযোগ

বিষয়শ্রেণী:ভারতীয় নারী ব্যাডমিন্টন খেলোয়াড়
বিষয়শ্রেণী:২০১৫-এ মৃত্যু
বিষয়শ্রেণী:১৯৩৭-এ জন্ম
বিষয়শ্রেণী:লখনউয়ের ক্রীড়াবিদ
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:অর্জুন পুরস্কার প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:উত্তরপ্রদেশের নারী ক্রীড়াবিদ
ফ্রঁসোয়া ফিইয়োঁ

**ফ্রঁসোয়া ফিইয়োঁ** () একজন ফরাসি রাজনীতিবিদ। তিনি "লে রেপ্যুবলিক্যাঁ" (প্রাক্তন "ইউনিওঁ পুর আঁ মুভমঁ পোপ্যুল্যার") রাজনৈতিক দলের নেতা এবং দলটির মনোনয়নে ২০১৭ সালের ফ্রান্সের রাষ্ট্রপতি নির্বাচনে প্রতিদ্বন্দ্বিতা করেন। তিনি একজন ডান-মধ্যপন্থী রক্ষণশীল রাজনীতিবিদ। ১৯৮১ সাল থেকে ২০১২ সাল পর্যন্ত তিনি ফ্রান্সের আইনসভার নিম্নকক্ষ (আসঁব্লে‌) ও  উচ্চকক্ষ (সেনা)-র সদস্য ছিলেন। ২০০৭ থেকে ২০১২ সাল পর্যন্ত তিনি রাষ্ট্রপতি নিকোলা সার্কোজির অধীনে ফ্রান্সের প্রধানমন্ত্রীর দায়িত্ব পালন করেন। ২০১৬ সালের নভেম্বরে তিনি তার দলের অভ্যন্তরীণ নির্বাচনে জয়ী হয়ে ফ্রান্সে রাষ্ট্রপতি নির্বাচনের জন্য দলটির প্রার্থী হিসেবে মনোনয়ন লাভ করেন। কিন্তু ২০১৭ সালের মার্চ মাসে তার বিরুদ্ধে সরকারী অর্থ অপব্যবহার করার অভিযোগ ওঠে এবং এর ফলে তার নির্বাচনী প্রচারণা এবং নির্বাচনে জয়লাভের আশা ব্যাহত হয়।

## রাজনৈতিক মত
ফিইয়োঁ সরকারি ব্যয় এবং বৃহৎ ব্যবসা প্রতিষ্ঠানগুলির কর কমানোর পক্ষপাতী। তিনি ক্ষমতায় আসলে ৫ লক্ষ সরকারি চাকুরি রদ করার ঘোষণা দেন। এছাড়া তিনি কর্মসপ্তাহের দৈর্ঘ্যসীমা ৩৫ ঘণ্টা করার নিয়মটি বিলোপের পক্ষে। কর্মক্ষেত্র থেকে অবসরগ্রহণের বয়স ৬৫ বছর করতে চান। ফ্রান্সের অভিবাসন কমাতে চান। এছাড়া তিনি রাশিয়া, সিরিয়া এবং ইরানের সাথে সমঝোতায় আগ্রহী।

## টীকা

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:ফ্রান্সের প্রধানমন্ত্রী
বিষয়শ্রেণী:ফরাসি রোমান ক্যাথলিক
বিষয়শ্রেণী:১৯৫৪-এ জন্ম
বিষয়শ্রেণী:২০শ শতাব্দীর ফরাসি আইনজীবী
পালমিরা

**পালমিরা** (**তাদমোর**) হচ্ছে প্রাচীন সেমিটিক শহর যা বর্তমান দিনে সিরিয়ার হমস প্রদেশে অবস্থিত।  প্রত্নতাত্ত্বিক গণ নিয়োলিথিক যুগের সন্ধান পেয়েছেন এখানে এবং নগরটি সম্পর্কে খ্রিষ্টপূর্ব ২য় সহস্রাব্দের প্রথমভাগে নথিতে উল্লেখ করা হয়েছে। ১ম শতাব্দীতে পালমিরা রোমানদের হাতে আসার আগ পর্যন্ত বিভিন্ন সময়ে বিভিন্ন সম্রাটের হাতে এসেছে।

## নামকরণ

তাদমোর নামটি দ্বিতীয় খ্রিস্টপূর্বাব্দের প্রথম দিক থেকে পরিচিত ছিলো; মারিতে প্রাপ্ত আঠারো খ্রিষ্টপূর্বাব্দের শিলালিপিতে একে উল্লেখ করা হয়েছে তা-আদ-মি-ইর, অন্যদিকে ১১ খ্রিষ্টপূর্বাব্দের আশারিয় লিপিতে লেখা হয়েছে তা-আদ-মার। আরামিক পালমারিন লিপিতে নামের দুটি ধরনের উল্লেখ আছে: তাদমার এবং তাদমোর। নামের উৎপত্তি পরিষ্কার নয়। আলবার্ট স্কাল্টেনস সমর্থিত আদর্শ অনুবাদ খেঁজুরের সেমিটিক শব্দ তামারের  সংগে যুক্ত করে যা দ্বারা বোঝা যায় শহরটিকে ঘিরে প্রচুর খেঁজুর গাছ বিদ্যমান ছিলো।

গ্রীক নাম Παλμύρα (লাতিন রূপ পালমিরা) প্রথম উল্লেখ করেন প্লিনি দ্যা এল্ডার ১ম খ্রিষ্টাব্দে। এটা গ্রীকো-রোমান বিশ্বে ব্যবহৃত হতো। এটা সাধারণত ভাবা হয়ে থাকে পালমিরা তাদমোর থেকে উদ্ভূত হয়েছে। ভাষাবিদেরা দুটি সম্ভাব্যতার কথা উল্লেখ করেছেন; একটি মতে পালমিরা তাদমোরের পরিবর্তেও ব্যবহৃত হতো। স্কালটেন্সের মতে তাদমোরে একটি ভগ্নরূপ তালমুরা যা লাতিন শব্দ পালমা'র (খেঁজুর) প্রভাবে পালমুরাতে পরিবর্তিত হয়েছে। খেঁজুর গাছের জন্য শেষপর্যন্ত পালমিরা চূড়ান্ত নাম হিসেবে প্রচলিত হয়। দ্বিতীয় মতটি হচ্ছে,  যেমন জ্যঁ স্টারক্কির মতে, তাদমোরকে গ্রীকে অনুবাদ করার সময়ে তাদমোরকে এভাবে অনুবাদ করা হয় কারণ একে খেঁজুর ভাবা হয়।

## অবস্থান
## জনগোষ্ঠী, ভাষা, সমাজ
## আইএসের নিয়ন্ত্রণ
২০১৪ সালে আইএস সারা বিশ্বে খেলাফত প্রতিষ্ঠার ঘোষণা দেয়। ২০১৫ এর মে মাসে এই সন্ত্রাসী সংগঠনটি পালমিরা দখল করে। এরপর বিভিন্ন সময়ে তারা বিভিন্ন ভিডিও ফুটেজ প্রকাশ করে, যেখানে দেখা যায় তারা হাজার হাজার বছর পুরোনো নিদর্শনগুলো ধ্বংস করছে। জাদুঘরটিকে তারা ব্যবহার করেছে আদালত আর কারাগার হিসেবে, প্রাচীন রোমান অ্যাম্ফিথিয়েটারটাকে ব্যবহার করেছে জনসম্মুখে হত্যা করার জন্য।

পালমিরা ধ্বংস করার প্রথম খবর পাওয়া যায় স্যাটেলাইট ছবি থেকে। পরে আইএস নিজেরাই ভিডিও ছাড়ে। এ ভিডিগুলোর মধ্যে বোমা দিয়ে পুরো এলাকা ধ্বংসের চিত্র, বিভিন্ন যন্ত্রপাতি (ড্রিল, হাতুড়ি) দিয়ে স্থাপত্যগুলো ভাঙার চিত্র দেখা যায়।

২০১৬ সালের মার্চের ৮ তারিখ সিরিয়ার সেনাবাহিনী, জাতীয় প্রতিরক্ষা বাহিনী, আর রাশিয়ার বিমান বাহিনী একত্রে আক্রমণ শুরু করে। প্রথমে আশেপাশের পাহাড়ি এলাকাতে আক্রমণ চালিয়ে অবশেষে ওরা আইএসের ঘাঁটিতে পৌঁছায়। মার্চের ২৭ তারিখ পালমিরাকে পুনর্দখলের ঘোষণা দেয় আসাদ বাহিনী। কিন্তু ততদিনে পালমিরার যা ক্ষতি হওয়ার হয়ে গেছে। ঐতিহাসিক নিদর্শন নিয়ে গর্বিত হয়ে দাঁড়িয়ে থাকা পালমিরার ভগ্নদশা তার করুণ উপাখ্যানের কথাই মনে করিয়ে দেয়।

## তথ্যসূত্র

বিষয়শ্রেণী:হারানো শহর ও নগর
বিষয়শ্রেণী:হিব্রু বাইবেলের নগর
বিষয়শ্রেণী:ধ্বংসপ্রাপ্ত শহর
বিষয়শ্রেণী:পূর্ব-ভূমধ্যসাগরীয় অঞ্চল
বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান
রঘুনাথ মাহাতো

**রঘুনাথ মাহাতো** ছিলেন একজন ভারতীয় বিপ্লবী এবং চুয়াড় বিদ্রোহের ক্রান্তিকারী মহান নেতা।

## জীবনী
রঘুনাথ মাহাতো ১৭৩৮ সালের ২১শে মার্চ তৎকালীন সরাইকেলা খরসাঁওয়া জেলার নিমডিহ ব্লকের ঘুঁটিয়াডিহ গ্রামে এক কুড়মি সম্প্রদায় ভুক্ত পরিবার এ জন্মগ্রহণ করেন। তিনি ব্রিটিশদের বিরুদ্ধে যে বিদ্রোহ করেছিলেন তা চুয়াড় বিদ্রোহ নামে পরিচিত। তাঁর শ্লোগান ছিলঃ ...*"আপন গাঁউ, আপন রাইজ; ধুর খেদা বিরটিস রাইজ"* 

আজোও শবর জনগোষ্ঠীর মানুষেরা পাঁতাশালিয়া ঝুমুর গান গায়। যথাঃ
...*"কেসু আড়ির ফাঁসি হইল্য। রঘুনাথ মাহাত বাঁধাঞ গেলো; বাঁশ বনে ডোম হইল্য কানা, রাগে জইলছ্যে জঙ্গলমহল থানা।"* চুয়াড় শব্দের অর্থ হলো 'চুয়াড়' একটী হীন গালাগালি বোধক শব্দ। যা সভ্যসমাজের অনুপযুক্ত, দুর্বিনীত, অসভ্য, বর্বর, ছোটলোকদের বোঝায়। এই বিদ্রোহে বিভিন্ন সম্প্রদায়ের মানুষ যোগদান করেছিলেন। যারা বিদ্রোহ করেছিলেন, তারা হলেন কুড়মি, বাগদি, ভূমিজ, বাউরি, ও আরো অন্যান্য সম্প্রদায়ের। প্রথম চুুয়াড় বিদ্রোহের সময়কাল হলো ১৭৬৭ থেকে ১৭৮৩ খ্রীস্টাব্দ পর্যন্ত। রঘুনাথ মাহাতো প্রথম চুয়াড় বিদ্রোহের সাথে যুক্ত ছিলেন। ১৭৭৮ সালের ৫ই এপ্রিল ক্রান্তিকারী বীর শহীদ রঘুনাথ মাহাতো ব্রিটিশ পুলিশের গুলিতে নিহত হন।

## তথ্যসূত্র

বিষয়শ্রেণী:১৭৩৮-এ জন্ম
বিষয়শ্রেণী:১৭৭৮-এ মৃত্যু
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় সমাজকর্মী
খালেদ সাইফুদ্দীন

শহীদ **খালেদ সাইফুদ্দীন** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
খালেদ সাইফুদ্দীনের জন্ম কুষ্টিয়া জেলার মিরপুর উপজেলার পোড়াদহ জংশন রেলওয়ে স্টেশন সংলগ্ন কাটদহ গ্রামে (পোড়াদহের গ্রামীণ এলাকা)। এক ভাই, দুই বোনের মধ্যে তিনি ছিলেন দ্বিতীয়। তার বাবার নাম মহিউদ্দীন আহমেদ এবং মায়ের নাম রমেলা খাতুন। তিনি অবিবাহিত ছিলেন। 

## কর্মজীবন
১৯৭১ সালে কলেজের শিক্ষার্থী ছিলেন খালেদ সাইফুদ্দীন। মুক্তিযুদ্ধ শুরু হলে ভারতে গিয়ে মুক্তিবাহিনীতে যোগ দেন। প্রশিক্ষণ নিয়ে যুদ্ধ করেন ৮ নম্বর সেক্টরের লালবাজার সাবসেক্টর এলাকায়। তিনি কয়েকটি অপারেশনে যথেষ্ট সাহসিকতা প্রদর্শন করেন।

## মুক্তিযুদ্ধে ভূমিকা
১৯৭১ সালের ৫ আগস্ট চুয়াডাঙ্গা-মেহেরপুর জেলার সীমান্তে বাগোয়ানের পাশে যোধপুরে ছিল মুক্তিযোদ্ধাদের গোপন শিবির। অদূরে নাটুদহের হাজার দুয়ারী স্কুলে ছিল পাকিস্তানি সেনাবাহিনীর ঘাঁটি। প্রকৃতপক্ষে সেদিন পাকিস্তানি ঘাঁটিতে সেনা বদল হচ্ছিল। কিছুক্ষণ পর মুক্তিযোদ্ধারা খবর পান, বাগোয়ান গ্রামের মাঠ থেকে দুজন রাজাকার জোর করে ধান কেটে নিয়ে যাচ্ছে যা আসলে ছিল মিথ্যা খবর। এদিকে রাজাকারদের ধান কেটে নিয়ে যাওয়ার কথা শুনে খালেদ সাইফুদ্দীনসহ সাতজন মুক্তিযোদ্ধা বাগোয়ানে যান। তারা গিয়ে দেখেন সেখানে রাজাকার কেউ নেই। এরপর তারা আরেকটু এগিয়ে যান রতনপুর ঘাটে। সেখানে তাঁদের এক সহযোদ্ধা বোকামি করে একটি ফাঁকা গুলি করেন। সঙ্গে সঙ্গে ওপার থেকে ঝাঁকে ঝাঁকে গুলি ছুটে এল তাঁদের দিকে। অবস্থা বেগতিক দেখে মুক্তিযোদ্ধারা দ্রুত পিছিয়ে বাগোয়ানে গিয়ে এক বাগানে আশ্রয় নেন। ঘুণাক্ষরেও তারা জানতে পারলেন না পাকিস্তানি সেনারা তাঁদের দিকে দ্রুত এগিয়ে আসছে। এর মধ্যে আরও ২৪ জন মুক্তিযোদ্ধা সেখানে আসেন। তারপর তারা দুই ভাগে ভাগ হয়ে এক দল রওনা হলো রতনপুরে। আরেক দল কাভারিং পার্টি হিসেবে পেছনে থেকে গেল। রতনপুরের দিকে অগ্রসর হওয়া দলে ছিলেন খালেদ সাইফুদ্দীনসহ ১৫ জন। তারা রেকি না করে সামনের দিকে অগ্রসর হওয়ায় চরম বিপদে পড়েন। পথে পাকিস্তানি সেনারা ইংরেজি ‘ইউ’ শেফে অ্যামবুশ করে লুকিয়ে ছিল। মুক্তিযোদ্ধারা সেই অ্যামবুশের ভেতর ঢুকে পড়লে পাকিস্তানি সেনারা তাঁদের আক্রমণ করে। এতে প্রথমেই শহীদ হন দুই-তিন মুক্তিযোদ্ধা। খালেদ সাইফুদ্দীনসহ কয়েকজন সাহসিকতার সঙ্গে যুদ্ধ করতে থাকলেন। মুক্তিযোদ্ধারা ছিলেন স্বল্প প্রশিক্ষণপ্রাপ্ত। তাঁদের অস্ত্রও বেশির ভাগ সেকেলে। অন্যদিকে পাকিস্তানি সেনারা অত্যাধুনিক অস্ত্র সজ্জিত ও দীর্ঘ প্রশিক্ষণপ্রাপ্ত। খালেদসহ দু-তিনজন বুঝতে পারলেন তারা পাকিস্তানি সেনাবাহিনীর সঙ্গে পারবেন না। তখন তিনি ও হাসান নামে এক মুক্তিযোদ্ধা কাভারিং ফায়ার শুরু করে সহযোদ্ধাদের বললেন এই সুযোগে পশ্চাদপসরণ করতে। তাঁদের কাভারিং ফায়ারে সাতজন পিছিয়ে যেতে সক্ষম হলেও বাকিরা ব্যর্থ হলেন। পাকিস্তানি সেনারা ততক্ষণে তাঁদের খুব কাছাকাছি এসে ঘিরে ফেলেছে। তারা খুব কাছ থেকে খালেদ সাইফুদ্দীন ও অন্যদের গুলি করে হত্যা করে। দেশমাতৃকার মুক্তির জন্য নিঃশেষে প্রাণদান করে শহীদ হন আটজন মুক্তিযোদ্ধা। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:মিরপুর উপজেলার ব্যক্তি
বিষয়শ্রেণী:কুষ্টিয়া জেলার সামরিক ব্যক্তি
ক্রান্তিবীর

***ক্রান্তিবীর*** একটি বলিউড নির্মিত হিন্দি অ্যাকশনধর্মী চলচ্চিত্র। ১৯৯৪ সালে প্রকাশিত এই সিনেমার পরিচালক-প্রযোজক ছিলেন মেহুল কুমার। তেলুগু ভাষায় এই চলচ্চিত্রটির পুনঃনির্মাণ হয় 'পূণ্য ভুমি না দেশম' নামে। কন্নড় ভাষাতেও পুনঃনির্মাণ হয়, যার নাম ছিল 'পারোদি'।

## কাহিনী
স্বাধীনতা সংগ্রামীর নাতি প্রতাপ উচ্ছৃঙ্খল ও জুয়াড়ি, সে কারণে বাড়ি থেকে তাকে তাড়িয়ে দেন প্রতাপের মা। বাড়িছাড়া প্রতাপ বোম্বাই চলে আসে। সমুদ্রে ডুবে যাওয়া থেকে ব্যবসায়ী ও লক্ষীনগর বস্তির মালিক লক্ষীদাসের ছেলে অতুলকে বাঁচালে লক্ষীদাস তাকে বাড়িতে নিয়ে আসেন ও বড় ছেলের মর্যাদা দেন।   একসাথে তারা মানুষ হয়। বস্তির একটি ঘরে সাংবাদিক মেঘা দীক্ষিত থাকে। সে সমাজবিরোধী, দুর্নীতিগ্রস্ত রাজনীতিবিদ, উঁচুতলার অপরাধীদের বিরুদ্ধে কাগজে লিখতে থাকলে তার ওপর হামলা হয়। প্রতাপ তাকে বাঁচায়। বস্তির হিন্দু মুসলিম ঐক্য নষ্ট করে তা দখল করতে চায় প্রমোটার ও রাজনীতিবিদেরা কিন্তু প্রতাপ সর্বদা তাদের আক্রমণ রুখে দেয়। ব্যবসায়ী যোগরাজের মেয়ে মমতা বস্তির ছেলে অতুলকে ভালবাসে জেনে প্রথমে রেগে গেলেও যোগরাজ পরে খুশি হয় এই ভেবে যে বোম্বে শহরে বিরাট জায়গা জুড়ে থাকা লক্ষীনগরকে দখল করা যাবে। কুখ্যাত অপরাধী চতুর সিং চিতার লোকজন বস্তিতে আগুন লাগিয়ে দেয় কিন্তু দয়ালু লক্ষীদাস বস্তির অধিবাসিদের পাশে দাঁড়ান। যখন কোনোভাবে বস্তি দখল করা গেলোনা তখন লক্ষীদাসকে ভয় দেখিয়ে দলিলে সই করিয়ে খুন করে চতুর সিং। প্রতাপ এই খুনের বদলা নিতে মরিয়া হয় এবং চতুর সিং একটি মন্দিরে পুজো দিতে এলে তার ওপর গুলি চালায়। যদিও বুলেট প্রুফ জ্যাকেট থাকায় সে বেঁচে যায়। এবার দুর্নীতিগ্রস্ত রাজনৈতিক নেতা, প্রশাসনের প্রধান, অসৎ পুলিশ আধিকারিক ও বিচারককে দের হত্যা করার সিদ্ধান্ত নেয় প্রতাপ। ছদ্মবেশে টিভি চ্যানেলের আলোচনা কক্ষে ঢুকে সে সকলকে হত্যা করে। বিচারে তার ফাঁসির আদেশ হয়। জেলে তার মা বহুদিন পরে তাকে দেখতে আসেন সংগে আসে মেঘা। ফাঁসির আগের মূহুর্তে খবর আসে রাষ্ট্রপতি এই সাজা মকুব করেছেন। জনগণ এ সংবাদে উল্লাসে ফেটে পড়ে ও প্রতাপের কাছে ছুটে যায়। এই সময় চতুর সিং মেশিনগান নিয়ে গুলি চালাতে থাকে জনতার উদ্দেশ্যে। প্রতাপ তাকে শেষ পর্যন্ত হত্যা করতে সক্ষম হয়।

## অভিনয়
* নানা পাটেকর - প্রতাপ
* ডিম্পল কাপাডিয়া&nbsp;- মেঘা দিক্ষীত
* অতুল অগ্নিহোত্রী&nbsp;- অতুল
* মমতা কুলকার্নি - মমতা
* ড্যানি ডেনজংপা- চতুর সিং চিতা
* পরেশ রাওয়াল - লক্ষীদাস
* ফরিদা জালাল - প্রতাপের মা
* টিনু আনন্দ - যোগরাজ

## সম্মান

### জাতীয় চলচ্চিত্র পুরস্কার
* শ্রেষ্ঠ অভিনেতা - নানা পাটেকর

### ফিল্মফেয়ার পুরস্কার
### স্টার স্ক্রীন পুরস্কার
* শ্রেষ্ঠ অভিনেতা - নানা পাটেকর
* শ্রেষ্ঠ ডায়লগ নির্মাতা - ইসরাক সুজা
* শ্রেষ্ঠ কাহিনীকার - ইসরাক সুজা

## সঙ্গীত

এই সিনেমায় মোট ছয়টি গান আছে। সুরকার ছিলেন আনন্দ - মিলিন্দ এবং গীতিকার সমীর।

## তথ্যসূত্র

## বহিঃসংযোগ
*

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:১৯৯৪-এর চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
রবার্ট প্যাটিনসন

***রবার্ট ডগলাস টমাস প্যাটিনসন*** (জন্ম: ১৩ মে, ১৯৮৬) একজন ইংরেজ অভিনেতা, প্রযোজক, মডেল ও সঙ্গীত শিল্পী।

প্যাটিনসন ২০০৫ সালে *[[হ্যারি পটার অ্যান্ড দ্য গবলেট অব ফায়ার (চলচ্চিত্র)|হ্যারি পটার অ্যান্ড দ্য গবলেট অব ফায়ার]]* চলচ্চিত্রে সেডরিক ডিগরি চরিত্রে অভিনয়ের মাধ্যমে তার অভিনয় জীবন শুরু করেন। এরপরে তিনি *টোয়াইলাইট চলচ্চিত্র ধারাবাহিকে* ভ্যাম্পায়ার এডওয়ার্ড কুলেনের চরিত্রে অভিনয় করে সবার নজরে আসেন। এই চলচ্চিত্র ধারাবাহিকটিতে ২০০৮ সাল থেকে ২০১২ সাল পর্যন্ত পাঁচটি চলচ্চিত্র নির্মিত হয় এবং এটি সর্বসাকুল্যে বিশ্বব্যাপী ৩৩০ কোটি মার্কিন ডলার আয় করে। এই চলচ্চিত্র ধারাবাহিকে অভিনয় তাকে খ্যাতি এনে দেয় আর এর মাধ্যমে তিনি সবচেয়ে বেশি আয় করা এবং ধনী হলিউড তারকার কাতারে নাম লেখান। ২০১০ সালে টাইম সাময়িকী তাকে বিশ্বের ১০০ প্রভাবশালী ব্যক্তিদের অন্তর্ভুক্ত করে আর একই বছর ফোর্বস সাময়িকী তাকে বিশ্বের ১০০ প্রভাবশালী তারকা হিসাবে ফোর্বস ১০০ তারকার তালিকায় উল্লেখ করে।

২০০৯ সালে তিনি *লিটল অ্যাশেজ* চলচ্চিত্রে সালভাদোর দালির চরিত্রে অভিনয় করেন। একই বছর প্যাটিনসনের খ্যাতি আর জনপ্রিয়তা নিয়ে নির্মিত প্রামাণ্য চিত্র *রবসেসড* প্রকাশিত হয়। তিনি *রিমেম্বার মি* (২০১০) চলচ্চিত্রে সমস্যায় জর্জরিত এক যুবকের ভূমিকায় অভিনয় করেন। তিনি রোমান্টিক নাট্য *ওয়াটার ফর এলিফ্যান্ট* (২০১১) চলচ্চিত্রেও অভিনয় করেন। ২০১২ সালে তিনি ডেভিড ক্রোনেনবার্গের *কসমোপোলিস* চলচ্চিত্রে একজন দৃঢ, শীতল-হৃদয়ের ক্ষুরধার বুদ্বিসম্পন্ন কোটিপতির চরিত্রে অভিনয় করেন যা সমালোচকদের কাছে বেশ প্রশংসিত হয়। পরবর্তীতে তিনি ডেভিড মিচোডের ওয়েস্টার্ন ঘরানার চলচ্চিত্র *দ্য রোভার* (২০১৪),"  ক্রোনেনবার্গের স্যাটায়ার চলচ্চিত্র *ম্যাপস টু দ্য স্টার্স* (২০১৪), জেমস গ্রের *দ্য লস্ট সিটি অব জেড* (২০১৬) চলচ্চিত্রে অভিনয় করেন যার মাধ্যমে তিনি সমালোচকদের কাছে আরো বেশি প্রশংসিত হন।

প্যাটিনসন ১২ বছর বয়সে মডেলিং এর কাজ শুরু করেন। ২০১৩ সালে ডিওর হোম তাকে তাদের "ফেস অব ফ্রাগরান্স" হিসাবে নির্বাচিত করে। ২০১৬ সালে তিনি প্রথমবারের মত তাদের পুরুষদের পোশাকের ব্র্যান্ড অ্যাম্বাসেডর হন।

প্যাটিনসন একাধারে সুরকার ও গায়ক। তিনি *[[দ্য টোয়াইলাইট সাগা (চলচ্চিত্র ধারাবাহিক)|দ্য টোয়ালাইট সাগা]]* চলচ্চিত্র ধারাবাহিক ও ২০০৮ সালের কমেডি-নাট্য চলচ্চিত্র *হাউ টু বি* এর জন্য গান গেয়েছেন। তিনি শিশু পতিতাবৃত্তি, শিশু পর্নোগ্রাফি ও যৌনকর্মের জন্য শিশু পাচার বন্ধ রোধে কাজ করে যাওয়া সংস্থা "ইসিপিএটি" এবং হারিয়ে যাওয়া শিশু খুঁজে পেতে সহায়তা করা প্রতিষ্ঠান "পিএসিটি"  এর সমর্থক। তিনি "গো ক্যাম্পেইন" নামের একটি অলাভজনক সংস্থারও সমর্থক যারা এতিম ও নিপীড়িত শিশুদের জন্য বিশ্বব্যাপী জনসচেতনতা ও তহবিল গঠনের কাজ করে থাকে। পরবর্তীতে ২০১৫ সালে তিনি এই প্রতিষ্ঠানের ব্র্যান্ড অ্যাম্বাসেডর নিযুক্ত হন। তিনি আন্তর্জাতিক মেডিক্যাল কোরের সদস্য এবং এই প্রতিষ্ঠানের হয়ে ক্যান্সারের বিরুদ্ধে তিনি জনসচেতনতা গঠনেও কাজ করেছেন।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ গিটার বাদক
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ পুরুষ মডেল
বিষয়শ্রেণী:ইংরেজ শিশু অভিনেতা
বিষয়শ্রেণী:লন্ডনের অভিনেতা
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:ইংরেজ মঞ্চ অভিনেতা
বিষয়শ্রেণী:২১শ শতাব্দীর ইংরেজ সঙ্গীতশিল্পী
বিষয়শ্রেণী:ইংরেজ গায়ক
কুচুক আগা

***লিটল লর্ড*** বা ***কুচুক আগা*** হল একটি তুর্কি কমেডি ধারাবাহিক। তুরকার ইনানোগলু কর্তৃক নির্মিত ধারাবাহিকটি তুরস্কের ক্যানাল ডি তে সম্প্রচারিত হয়। 

## তথ্যসূত্র

## বহিঃসংযোগ
*Küçük Ağa (TV Series 2014)

বিষয়শ্রেণী:২০১১-এর তুর্কি টেলিভিশন ধারাবাহিকের সূচনা
বিষয়শ্রেণী:তুর্কি নাট্য টেলিভিশন ধারাবাহিক
বিষয়শ্রেণী:২০১০-এর দশকের পটভূমিতে টেলিভিশন ধারাবাহিক
বাংলাদেশ–ভেনেজুয়েলা সম্পর্ক

**বাংলাদেশ–ভেনেজুয়েলা সম্পর্ক** হল বাংলাদেশ এবং ভেনেজুয়েলা রাষ্ট্রদ্বয়ের মধ্যকার দ্বিপাক্ষিক সম্পর্ক।

## উচ্চপদস্থ কর্মকর্তাদের সফর
২০০১ সালে রাষ্ট্রপতি হুগো রাফায়েল শ্যাভেজ প্রথম ভেনেজুয়েলীয় হিসেবে ঢাকায় আনুষ্ঠানিক সফরে আসেন।

## আন্তর্জাতিক ক্ষেত্রে সহযোগিতা
বাংলাদেশ এবং ভেনেজুয়েলা বৈশ্বিক নানান খাতে দীর্ঘদিন ধরেই পরস্পরকে সহযোগিতা করে আসছে। ২০০৬ সালে ভেনেজুয়েলা জাতিসংঘ নিরাপত্তা পরিষদ নির্বাচনে অস্থায়ী সদস্যপদ লাভের জন্য বাংলাদেশের সহযোগিতা কামনা করে। বাংলাদেশ এ বিষয়ে যথাযথ পদক্ষেপ গ্রহণের কথা জানিয়েছে। ২০১৪ সালে ভেনেজুয়েলা কনভেনশন অন দ্য এলিমিনিশেন অব অল ফর্মস অব ডিসক্রিমিনেশন এগেইন্সট ওম্যান-এ বাংলাদেশের সদস্যপদের পক্ষে সমর্থন জানানোর প্রতিশ্রুতি দেয়।

## সামাজিক খাতে সহযোগিতা
প্রাথমিক শিক্ষা, নারীশিক্ষা, নারীর ক্ষমতায়ন, শিশু ও মাতৃস্বাস্থ্যখাত প্রমুখ বিষয়ে বাংলাদেশের সাফল্যে অনুপ্রাণিত হয়ে ভেনেজুয়েলা বাংলাদেশের অনুকরণে তাদের সমাজ নির্দেশকের উন্নয়ন ঘটানোর চেষ্টা করছে। ভেনেজুয়েলা সরকার বাংলাদেশভিত্তিক গ্রামীণ ব্যাঙ্কের ক্ষুদ্রঋণ প্রকল্প প্রয়োগে দারিদ্র বিমোচনে চেষ্টা করছে।

## অর্থনৈতিক খাতে সহযোগিতা
দ্বিপাক্ষিক বন্ধন আরো সুদৃঢ় করার ব্যাপারে দুই রাষ্ট্রই আগ্রহ প্রকাশ করেছে। দুই রাষ্ট্রের মধ্যকার ব্যবসায়ী দল আদান-প্রদানের মাধ্যমে দ্বিপাক্ষিক বাণিজ্য ও বিনিয়োগ উন্নয়ন ঘটানোর ব্যাপারে উভয়েই আগ্রহী। বাংলাদেশ ও ভেনেজুয়েলার মধ্যে অর্থনৈতিক সহযোগিতা বৃদ্ধির জন্য শক্তি খাতকে ব্যাপক গুরুত্ব দেওয়া হচ্ছে। ভেনেজুয়েলা থেকে প্রত্যক্ষ বিনিয়োগও বাংলাদেশ কামনা করছে।

## তথ্যসূত্র

ভেনেজুয়েলা
বাংলাদেশ
বিষয়শ্রেণী:বাংলাদেশ–ভেনেজুয়েলা সম্পর্ক
দুর্যোগ ব্যবস্থাপনা ও ত্রাণ মন্ত্রণালয়

**দুর্যোগ ব্যবস্থাপনা ও ত্রাণ মন্ত্রণালয়** হচ্ছে বাংলাদেশ সরকারের একটি মন্ত্রণালয়, যেটি দুর্যোগ ব্যবস্থাপনা ও ত্রাণ কার্য পরিচালনার জন্য দায়িত্বপ্রাপ্ত।

## দপ্তর
*ঘূর্ণিঝড় প্রস্তুতি কর্মসূচি (CPP)
*দুর্যোগ ব্যবস্থাপনা অধিদপ্তর
* শরণার্থী ত্রাণ ও প্রত্যাবাসন কমিশনারের কার্যালয়

## ইতিহাস
২০১২ সালের নভেম্বর মাসে ’দুর্যোগ ব্যবস্থাপনা আইন -২০১২’ অনুমোদন লাভের পর দুর্যোগ ব্যবস্থাপনা ও ত্রাণ মন্ত্রনালয়ের অধীনে ’দুর্যোগ ব্যবস্থাপনা অধিদপ্তর (ডি ডি এম)’ প্রতিষ্ঠিত হয়।

## কার্যাবলি
দুর্যোগ ব্যবস্থাপনা আইনের উদ্দেশ্য বাস্তবায়ন এই অধিদপ্তরের মান্ডেট - ঝুঁকি হ্রাস কর্মসূচি গ্রহণের মাধ্যমে বিভিন্ন দুর্যোগের বিপদাপন্নতা হ্রাস করা বিশেষভাবে দরিদ্র ও সুবিধাবঞ্চিত মানুষের সামর্থ্য বৃদ্ধির জন্য কার্যকর মানবিক সহায়তা কর্মসূচি গ্রহণ করা , দুর্যোগ ঝুঁকি হ্রাস এবং জরুরী সাড়াদানের সাথে সংশিস্নষ্ট বিভিন্ন সরকারী ও অ-সরকারী সংস্থাসমূহ কর্তৃক গৃহীত বিভিন্ন কর্মসূচিরর মধ্যে সমন্বয় সাধন । দুর্যোগ ব্যবস্থাপনা এবং জাতীয় দুর্যোগ ব্যবস্থাপনা নীতিমালা ও পরিকল্পনা সম্পর্কিত সরকারের নির্দেশাবলী এবং সুপারিশসমূহ বাস্তবায়ন দুর্যোগ ব্যবস্থাপনা অধিদপ্তরের (ডি ডি এম) অন্যতম দায়িত্ব।

## তথ্যসূত্র

বিষয়শ্রেণী:বাংলাদেশ সরকারের মন্ত্রণালয়
মহম্মদ হাবিব

**মহম্মদ হাবিব** (১৭ জুলাই ১৯৪৯ — ১৫ আগস্ট ২০২৩) একজন প্রাক্তন ভারতীয় ফুটবল খেলোয়াড় ও অধিনায়ক যিনি আক্রমণভাগের খেলোয়াড় ছিলেন। অন্ধ্রপ্রদেশে (এখন তেলেঙ্গানা) ওনার জন্ম হলেও উনি বাংলার হয়ে সন্তোষ ট্রফিতে খেলেন।

## মৃত্যু
২০২৩ সালের ১৫ আগস্ট মহম্মদ হাবিবের জীবনাবসান ঘটে।

## কৃতিত্ব
* অর্জুন পুরস্কার - ১৯৮০
* ভারত গৌরব পুরস্কার - ২০১৫
* বঙ্গবিভূষণ - ২০১৮

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:১৯৭০ এশিয়ান গেমসের ফুটবলার
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:১৯৭৪ এশিয়ান গেমসের ফুটবলার
বিষয়শ্রেণী:১৯৭০ এশিয়ান গেমসের পদক বিজয়ী
বিষয়শ্রেণী:অর্জুন পুরস্কার প্রাপক
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:মোহনবাগান সুপার জায়ান্টের খেলোয়াড়
আসকিয়ার সমাধি

**আসকিয়া'র সমাধি ** মালির গাও'তে অবস্থিত সব থেকে জনপ্রিয় সম্রাট ১ম আসকিয়া মোহাম্মাদের মাজার বলে বিশ্বাস করা হয়। এটা ১৫ শতকের শেষভাগে নির্মিত এবং ইউনেস্কোর বিশ্ব ঐতিহ্যবাহী স্থান হিসেবে স্বীকৃত।

ইউনেস্কো সমাধি টিকে পশ্চিম আফ্রিকার সাহেল অঞ্চলে মৃত্তিকা নির্মিত সমাধি ভবন ঐতিহ্যের উৎকৃষ্ট উদাহরণ হিসেবে বর্ণনা করেছে। চত্বরের মধ্যে পিরামিডিয় সমাধি, দুটি মসজিদ, একটি কবরস্থান এবং জমায়েতের স্থান আছে। ১৭ মিটারের উচ্চতার সমাধি অত্র অঞ্চলের সব থেকে বড় প্রাক কলোনিয়াল স্থাপত্য সৌধ। এটা ইসলামি স্থাপত্যশৈলীর প্রথম নিদর্শন যার অনুকরণে পরবর্তীতে আশপাশে আরো অনেকগুলি নির্মিত হয়।

আসকিয়া নিয়মিতভাবে মসজিদ হিসেবে ব্যবহৃত হয় এবং এটা গাও শহরের জন্য সরকারি সাংস্কৃতিক কেন্দ্র। এই সাইট এবং এর সংলগ্ন বাফার অঞ্চল জাতীয় এবং স্থানীয় আইন দ্বারা সংরক্ষিত।

## ইতিহাস
আসকিয়া মোহাম্মদ ছিলেন প্রথম আসকিয়া সম্রাট যিনি সংঘাই রাজত্বকে সুবিস্তৃত করেন। ধার্মিক মুসলমান হিসেবে তিনি মক্কায় হজ্বব্রত পালনের তাগিদ অনুভব করেন। ১৪৯৫ সালে মক্কা থেকে ফেরার সময়ে তিনি তার সমাধি নির্মাণের উপকরণ নিয়ে আসে। সমাধির সকল কাঠ এবং মাটি মক্কা থেকে নিয়ে আসেন। বলা হয়ে থাকে একশো উটের সমন্বয়ে ক্যারাভান তৈরি করা হয়েছিলো। একটি গৃহের আদলে সমাধি নির্মাণ করা হয় যেখানে বেশ কিছু কক্ষ এবং চলাচলের পথ আছে। আসকিয়া মোহাম্মাদের মৃত্যুর পরে এটা বন্ধ করে দেওয়া হয়।

সমাধির মধ্যে শুধুমাত্র আসকিয়া মোহামাদ্দকে সমাহিত করা হয়েছে। কিন্তু উঠোনে বেশ কিছু আসকিয়াকে কবর দেওয়া হয়েছে।

## চিত্রশালা


File:Tombeau askia.jpg
File:Tombeau dAskia in Gao by David Sessoms.jpg



## তথ্যসূত্র

বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:মালির বিশ্ব ঐতিহ্যবাহী স্থান
বিষয়শ্রেণী:আফ্রিকার স্থাপত্য
বিষয়শ্রেণী:মালির দর্শনীয় স্থান
বিষয়শ্রেণী:মালির মসজিদ
বিষয়শ্রেণী:১৫শ শতাব্দীর আফ্রিকার মসজিদ
কোলহান বিভাগ

300px|thumb|মানচিত্রে হলুদ রঙে কোলহান বিভাগ
**কোলহান বিভাগ** হল ঝাড়খণ্ড রাজ্যের পাঁচটি বিভাগের মধ্যে একটি বিভাগ।এই বিভাগ মোট তিনটি জেলা নিয়ে গঠিত।এই জেলা তিনটি হল পূর্ব সিংভূম জেলা, পশ্চিম সিংভূম জেলা ও সরাইকেলা জেলা।এই বিভাগের সদর দপ্তর পশ্চিম সিংভূম জেলার চাইবাসা শহরে অবস্থিত।এই বিভাগটি পূর্বে দক্ষিণ ছোটোনাগপুর বিভাগের অন্তর্গত ছিল। 

## বিভাগের জেলা গুলি
২০২১ খ্রিষ্টাব্দ পর্যন্ত এই বিভাগটি তিনটি জেলা নিয়ে গঠিত। এগুলি হলো: পূর্ব ও পশ্চিম সিংভূম এবং সরাইকেল্লা খরসোয়া জেলা।

কোলহান বিভাগটি ১৩,৪৪৩ বর্গকিমি ক্ষেত্রফল জুড়ে বিস্তৃত এবং মোট জনসংখ্যা ৪৮,৬১,৩১৩ জন৷ বিভাগে সর্বাধিক ক্ষেত্রফল বিশিষ্ট জেলা পশ্চিম সিংভূম ও সর্বাধিক জনবহুল জেলা পূর্ব সিংভূম৷

আয়তনানুসারে জেলাগুলির শতকরা ভাগ নিম্নরূপ:

জনসংখ্যানুসারে জেলাগুলির শতকরা ভাগ নিম্নরূপ:

## ভাষা

## তথ্যসূত্র

বিষয়শ্রেণী:ঝাড়খণ্ডের বিভাগ
দময়ন্তী তাম্বে

thumb|upright=1.5|দময়ন্তী তাম্বে ও বিজয় তাম্বে

**দময়ন্তী তাম্বে** ফিল্ড লেফটেন্যান্ট বিজয় তাম্বের স্ত্রী ও মিসিং ডিফেন্স পারসোনেল অ্যাসোসিয়েশনের একজন উল্ল্যেখযোগ্য সদস্যা। উনি ৪ বার জাতীয় ব্যাডমিন্টন প্রতিযোগিতা বিজয়ী ও বর্তমানে জওহরলাল নেহুরু বিশ্ববিদ্যালয়ের শারীরিক শিক্ষার উপ পরিচালক। 

## তথ্যসূত্র

বিষয়শ্রেণী:ভারতীয় নারী ব্যাডমিন্টন খেলোয়াড়
বিষয়শ্রেণী:১৯৪৮-এ জন্ম
বিষয়শ্রেণী:দিল্লির নারী ক্রীড়াবিদ
বিষয়শ্রেণী:জওহরলাল নেহরু বিশ্ববিদ্যালয়ের শিক্ষক
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:দিল্লির সক্রিয়কর্মী
বিষয়শ্রেণী:ভারতীয় মানবাধিকার কর্মী
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় জাতীয় ব্যাডমিন্টন চ্যাম্পিয়ন
মেজবাহউদ্দীন আহমেদ

**মেজবাহউদ্দীন আহমেদ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মেজবাহউদ্দীন আহমেদের জন্ম রংপুর জেলা শহরের ধাপে। তার বাবার নাম ডা. আইন উদ্দীন আহমেদ এবং মায়ের নাম জাহানারা বেগম। তার স্ত্রীর নাম কানিজ আহমেদ। তাদের তিন মেয়ে। 

## কর্মজীবন
১৯৭১ সালে ব্যবসা করতেন মেজবাহউদ্দীন আহমেদ। সামরিক প্রশিক্ষণপ্রাপ্তও ছিলেন তিনি। ১৯৬৮ সালে পাকিস্তান সেনাবাহিনীর ক্যাডেট অফিসার হিসেবে যোগ দিয়ে কারকুনে প্রশিক্ষণ নেন। কিন্তু তাকে সেনাবাহিনীতে কমিশন দেওয়া হয়নি। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে ভারতের সাহেবগঞ্জে কিছুদিন প্রশিক্ষক হিসেবে কাজ করেন। পরে যুদ্ধ করেন ছয় নম্বর সেক্টরের পাটগ্রাম সাবসেক্টরে। বড়খাতা, পাটগ্রামসহ আরও কয়েকটি স্থানে সাহসিকতার সঙ্গে যুদ্ধ করেন। পাটগ্রাম সাবসেক্টরের অধিনায়ক মতিউর রহমান (বীর বিক্রম) এর নেতৃত্বে একাধিক সফল অপারেশনে অংশ নিয়েছেন মেজবাহউদ্দীন। ৫ ডিসেম্বর লালমনিরহাট মুক্ত করার পর মেজবাহউদ্দীন তার দল নিয়ে অগ্রসর হন রংপুরের দিকে। ১৬ ডিসেম্বর রংপুর পুলিশ লাইন দখল করে তিনি সেখানে পতাকা ওড়ান। মেজবাহউদ্দীন আহমেদ স্বাধীনতার পর বাংলাদেশ সেনাবাহিনীতে চাকরি করেন।

## মুক্তিযুদ্ধে ভূমিকা
১৯৭১ সালের ২০ বা ২১ নভেম্বর লালমনিরহাট জেলার অন্তর্গত হাতীবান্ধার বড়খাতার পূর্ব ও উত্তর কোণে ছিলো ভারতের পশ্চিমবঙ্গ রাজ্যের সীমানা। পশ্চিম দিকে ছিলো তিস্তা নদী। পাটগ্রাম থেকে রেল ও সড়কপথ হাতীবান্ধার ওপর দিয়ে লালমনিরহাটের সঙ্গে যুক্ত। হাতীবান্ধার বড়খাতা ও থানা সদরে ছিল পাকিস্তান সেনাবাহিনীর শক্ত প্রতিরক্ষা অবস্থান। সেখানে কয়েকবার মুক্তিবাহিনী আক্রমণ চালিয়ে ব্যর্থ হয়। নভেম্বর মাসের মাঝামাঝি মুক্তিযোদ্ধারা আবার সেখানে আক্রমণের জন্য প্রস্তুতি নিতে থাকেন। পরিকল্পনা অনুযায়ী, ২০-২১ নভেম্বর মুক্তিযোদ্ধারা থানা সদর ও বড়খাতায় আক্রমণের জন্য সীমান্ত এলাকা থেকে রওনা দেন। একটি দলের নেতৃত্বে ছিলেন মেজবাহউদ্দীন আহমেদ। তাদের সার্বিক নেতৃত্বে ছিলেন সাব সেক্টর কমান্ডার মতিউর রহমান (বীর বিক্রম)। সেদিন ছিল ঈদের দিন এবং সকাল আটটায় একযোগে মুক্তিযোদ্ধারা অতর্কিতে আক্রমণ চালান। দিনের আলোয় ওই সময় আক্রমণের জন্য উপযোগী ছিল না। মুক্তিযোদ্ধারা ভেবেছিলেন, ঈদের দিনে পাকিস্তানি সেনারা কিছুটা ঈদ আমদে থাকবে। ওই সুযোগে তাদের আক্রমণ সফল হবে। কিন্তু তা ঘটেনি। পাকিস্তানিরা পুরোপুরি সতর্কই ছিল। আরেকটি ঘটনা, সেদিন ক্যাম্পে পাকিস্তানি সেনা বদল হচ্ছিল। অর্থাৎ নতুন দল লালমনিরহাট থেকে এসে সেখানে অবস্থান নিচ্ছিল। সেখানে যারা ছিল তারা লালমনিরহাটে যাচ্ছিল। এমন সময়ই মুক্তিযোদ্ধারা সেখানে আক্রমণ করেন। আকস্মিক আক্রমণে প্রথমেই পাকিস্তানি সেনাবাহিনীর দলনেতাসহ কয়েকজন নিহত হয়। এরপর ভীতসন্ত্রস্ত পাকিস্তানি সেনারা পিছু হটতে থাকে। এই সুযোগে সাহসী মেজবাহউদ্দীনের নেতৃত্বে মুক্তিযোদ্ধারা পাকিস্তানি সেনাবাহিনীর বড়খাতা ঘাঁটি দখল করে ফেলেন। কয়েক দিন ধরে সেখানে যুদ্ধ হয়। ২৪ নভেম্বর পাকিস্তানি সেনাবাহিনীর দল হাতীবান্ধা থেকে পালিয়ে যায়। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:জীবিত ব্যক্তি
বিষয়শ্রেণী:রংপুর জেলার ব্যক্তি
বহু-মহাবিশ্ব

থাম্ব|দ্বিতীয় স্তরের মাল্টিভার্স বা বহু-মহাবিশ্ব। প্রতিটি ডিস্ক একটি বুদ্বুদ মহাবিশ্ব । মহাবিশ্ব ১ থেকে মহাবিশ্ব ৬ বিভিন্ন বুদবুদ, আমাদের মহাবিশ্ব বুদবুদগুলির মধ্যে একটি মাত্র।
**বহু-মহাবিশ্ব** () (বা অধি-মহাবিশ্ব) হল মহাবিশ্বগুলির প্রকল্পিত সম্ভাব্য সেট, যার মধ্যে, আমরা যে মহাবিশ্বে বসবাস করি সেটিও অন্তর্ভুক্ত। একত্রে এই মহাবিশ্বগুলি বিদ্যমান : এই স্থান, সময়, পদার্থ, শক্তি, এবং ভৌত নীতিগুলি এবং ধ্রুবকগুলি যেগুলি তাদের বর্ণনা করে, সবকিছু গঠন করে।

এই মাল্টিভার্সের মধ্যে বিভিন্ন মহাবিশ্বকে "সমান্তরাল মহাবিশ্ব", "অন্যান্য মহাবিশ্ব", অথবা "বিকল্প মহাবিশ্ব" বলা হয়।

## ধারণার উৎস

১৯৫৩ সালে ডাবলিনে এরভিন শ্রোডিঙার একটি ভাষণ দিয়েছিলেন, যেখানে তিনি কৌতুকপূর্ণভাবে তাঁর শ্রোতাদের সতর্ক করেছিলেন এই বলে যে তিনি যা বলতে যাচ্ছেন তা হয়ত 'উন্মাদের কথা বলে মনে' হবে। তিনি বলেছিলেন যে, যখন তার নোবেল সমীকরণগুলি বিভিন্ন ইতিহাস বর্ণনা করছে বলে মনে হচ্ছে, তখন এগুলি "বিকল্প নয়, কিন্তু সব সত্যিই একযোগে ঘটেছে"। এটিই মাল্টিভার্সের অলীক উপন্যাসের বাইরে সবচেয়ে পুরানো তথ্যসূত্র।

আমেরিকান দার্শনিক এবং মনোবিজ্ঞানী উইলিয়াম জেমস ১৮৯৫ সালে প্রথম "মাল্টিভার্স" উক্তিটি ব্যবহার করেন; যদিও তিনি একটি ভিন্ন প্রেক্ষাপটে ব্যবহার করেছিলেন।

অনন্ত মহাবিশ্বের (ইংরেজি: **Multiverse**) তত্ত্ব অনুযায়ী আমাদের দৃশ্যমান মহাবিশ্ব একটি নয়, অসংখ্য। এই ধারণাটি বিগ ব্যাং তত্ত্বের পরবর্তী তাত্ত্বিক উন্নয়নের মাধ্যমে আধুনিক পদার্থবিজ্ঞানের জগতে স্থান করে নিয়েছে বলে মনে করা হচ্ছে। আমাদের মহাবিশ্ব যদি কোয়ান্টাম ফ্লাকচুয়েশনের মধ্য দিয়ে স্থান-কালের শূন্যতার ভিতর দিয়ে আবির্ভূত হয়ে থাকে, তবে এই পুরো প্রক্রিয়াটি কিন্তু একাধিকবার ঘটতে পারে, এবং হয়ত বাস্তবে ঘটেছেও। এই একাধিক মহাবিশ্বের অস্তিত্বের ব্যাপারটি প্রাথমিকভাবে এডোয়ার্ড ট্রিয়ন আর পরবর্তীকালে মূলতঃ আঁদ্রে লিন্ডে এবং আলেকজাণ্ডার ভিলেঙ্কিন-এর গবেষণা থেকে বেরিয়ে এসেছে। ধারণা করা হয় যে, ইনফ্লেশনের মাধ্যমে সম্প্রসারিত মহাজাগতিক বুদ্বুদ থেকে আমাদের মহাবিশ্বের মতই অসংখ্য মহাবিশ্ব তৈরী হয়েছে, যেগুলো একটা অপরটা থেকে সংস্পর্শবিহীন অবস্থায় দূরে সরে গেছে। এ ধরনের অসংখ্য মহাবিশ্বের একটিতেই হয়ত আমরা অবস্থান করছি অন্য গুলোর অস্তিত্ব সম্বন্ধে একেবারেই জ্ঞাত না হয়ে। স্ট্রিং তত্ত্বিকদের গণনা থেকে জানা গিয়েছে যে, ১০৫০০টির মতো ভ্যাকুয়াম স্তরের তথা মহাবিশ্বের অস্তিত্ব থাকতে পারে  । দীর্ঘদিন ধরে এই তত্ত্বকে যাচাইযোগ্যতা এবং পরীক্ষণযোগ্যতার অভাবে অভিযুক্ত করা হলেও সম্প্রতি অনন্ত মহাবিশ্বের কিছু পরীক্ষালব্ধ প্রমাণ পাওয়া গিয়েছে বলে দাবী করা হয়েছে।

## ব্যাখ্যা

## প্রমাণের জন্য অনুসন্ধান

২০১০ সালের কাছাকাছি সময়ে, স্টিফেন এম. ফিনির মত বিজ্ঞানীরা উইলকিনসন মাইক্রোওয়েভ অ্যানাইসোট্রপি প্রোবের (ডব্লিউএমএপি) তথ্য বিশ্লেষণ করেন। তারা দাবি করেন যে আমাদের মহাবিশ্বের সাথে সুদূর অতীতে অন্যান্য (সমান্তরাল) মহাবিশ্বের সাথে সংঘর্ষ ঘটেছিল এরকম প্রমাণ তারা পেয়েছেন।
তবে, ডব্লিউএমএপি এবং প্ল্যাংক কৃত্রিম উপগ্রহ, যার রেজল্যুশন ডব্লিউএমএপি-এর থেকে ৩-গুণ বেশি, থেকে পাওয়া তথ্য পুঙ্খানুপুঙ্খ বিশ্লেষণ করে এরকম কোনও বুদ্বুদ মহাবিশ্ব সংঘর্ষ সম্বন্ধে কোন পরিসংখ্যানগত উল্লেখযোগ্য প্রমাণ পাওয়া যায় না।
উপরন্তু, আমাদের উপর অন্যান্য মহাবিশ্বের মহাকর্ষীয় আকর্ষণের কোন প্রমাণ নেই।

## তথ্যসূত্র

বিষয়শ্রেণী:বহু-মহাবিশ্ব
বিষয়শ্রেণী:ভৌত বিশ্বতত্ত্ব
বিষয়শ্রেণী:বৈজ্ঞানিক কল্পকাহিনীর বিষয়
বিষয়শ্রেণী:কোয়ান্টাম বলবিজ্ঞান
বিষয়শ্রেণী:জ্যোতির্বৈজ্ঞানিক অনুকল্প
বিষয়শ্রেণী:নৃতাত্ত্বিক নীতি
বিষয়শ্রেণী:কাল্পনিক জ্যোতির্বিদ্যা বিষয়ক বস্তু
একাত্তরের ঘাতক দালাল নির্মূল কমিটি

**একাত্তরের ঘাতক দালাল নির্মূল কমিটি** **(এঘাদানিক)** ১৯৯০-এর দশকের শুরুতে আরম্ভ হওয়া বাংলাদেশের একটি আন্দোলন। এটি ১৯৭১ সালে বাংলাদেশের স্বাধীনতা যুদ্ধের বিরোধিতাকারী ব্যক্তিদের গণবিচার সম্পাদন করে। এটি বাংলাদেশে ধর্মনিরপেক্ষতার পক্ষে কথা বলে। তবে বর্তমানে এই সংঘটনের তেমন কার্যকারিতা নেই।

## ইতিহাস
এঘাদানিক ১৯৯২ সালের ১৯ জানুয়ারি জাহানারা ইমামের নেতৃত্বে বাংলাদেশের স্বাধীনতা যুদ্ধের সময় সংঘটিত গণহত্যার বিচারের জন্য ১০১ জন বাংলাদেশি কর্মী দ্বারা প্রতিষ্ঠিত হয়।  বাংলাদেশ ও ব্রিটেনে কাজ করে তারা দাবি করে যে জামায়াতে ইসলামীর নীতি ব্রিটিশ ন্যাশনাল পার্টির মতোই।  লন্ডন শাখা পূর্ব লন্ডনের একটি মসজিদে দেলোয়ার হোসেন সাঈদীর আগমনের প্রতিবাদ করে এবং তার ব্রিটিশ ভিসা প্রত্যাহার করার দাবি জানায়।

২০০০ সালে, কমিটির নেতারা বাঙালি ইতিহাস ও সংস্কৃতি সম্পর্কে তরুণদের সচেতনতা এবং গর্ব করার জন্য ধর্মনিরপেক্ষ হেরিটেজ গ্রুপ *স্বাধীনতা ট্রাস্ট* প্রতিষ্ঠা করেন।

২০১৫ সালে, কমিটির নেতা বিচারপতি মোহাম্মদ গোলাম রব্বানী, শাহরিয়ার কবির এবং মুনতাসির মামুন বাংলাদেশের মুক্তিযুদ্ধে নিহতের সংখ্যা নিয়ে প্রশ্ন করার জন্য বাংলাদেশ জাতীয়তাবাদী দলের চেয়ারপারসন খালেদা জিয়ার সমালোচনা করেছিলেন। এঘাদানিক ২০১৬ সালে সরকারকে বাংলাদেশের গণহত্যা অস্বীকারকে অপরাধ হিসেবে চিহ্নিত করতে বলে।  তরুণ কান্তি চৌধুরীকে সভাপতি করে এটি একটি ইউরোপীয় শাখা প্রতিষ্ঠা করে।

শাহরিয়ার কবির ২০১৭ সালে কমিটির সভাপতি এবং কাজী মুকুল সাধারণ সম্পাদক নির্বাচিত হন। বিচারপতি মোহাম্মদ গোলাম রব্বানী ৩১ সদস্যের উপদেষ্টা বোর্ডের সভাপতি নির্বাচিত হন। সাধারণ নির্বাহী বোর্ডে ৬১ জন সদস্য ছিল।

২০২০ সালে, কমিটির সভাপতি শাহরিয়ার কবির জাতিসংঘের মানবাধিকার কমিশনকে বাংলাদেশে রোহিঙ্গা শরণার্থীদের তৃতীয় কোনো দেশে পুনর্বাসন করতে বলেছিলেন। তাদের গণহত্যার শিকার হিসেবে বর্ণনা করে ১০ হাজার রোহিঙ্গা শরণার্থীর সাক্ষ্য সংগ্রহ করা হয় । ব্রাহ্মণবাড়িয়া জেলার একটি মুসলিম কবরস্থান থেকে একটি আহমদিয়া শিশুর মৃতদেহ খুঁড়ে বের করায়, এটি মুসলিম চরমপন্থীদের সমালোচনা করেছে।

২০২২ সালের এপ্রিলে, কমিটি ধর্মীয় চরমপন্থীদের ষড়যন্ত্র হিসাবে অভিযোগকে বর্ণনা করে ইসলামকে "অপমান করার" জন্য আটক হিন্দু কলেজ শিক্ষকের মুক্তির আহ্বান জানায়। এটি ঘটনার তদন্তের জন্য একটি বিচার বিভাগীয় কমিটির আহ্বান জানায়। কমিটি ধর্মীয় সহিংসতা তদন্তের জন্য আদিবাসী ও সংখ্যালঘুদের উপর সংসদীয় ককাসের সাথে মৌলবাদী ও সাম্প্রদায়িক সহিংসতার বিষয়ে গণতদন্ত কমিশন (গণ কমিশন) তৈরি করে এবং একটি শ্বেতপত্র প্রকাশ করে যা ১১৬ জন ইসলামিক পণ্ডিতকে অর্থ পাচারকারী এবং সন্ত্রাসবাদের অর্থায়নকারী হিসাবে চিহ্নিত করে। জবাবে ইসলামিক কালচারাল ফোরাম বাংলাদেশ সরকারকে এঘাদানিক এর সদস্যদের সম্পদের তদন্ত করতে বলে। স্বরাষ্ট্রমন্ত্রী আসাদুজ্জামান খান প্রথমে এই প্রতিবেদনকে সমর্থন করলেও পরে অবস্থান পরিবর্তন করেন। জুন মাসে এটি ডিজিটাল নিরাপত্তা আইনের সমালোচনা করে এবং এর ব্যবহারের শিকারদের হাইলাইট করে একটি অনুষ্ঠানের আয়োজন করে।

## উল্লেখযোগ্য সদস্য

* জাহানারা ইমাম
* শাহরিয়ার কবির

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:১৯৯২-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
চাইবাসা

**চাইবাসা**  হল ঝাড়খণ্ড রাজ্যের পশ্চিম সিংভূম জেলার একটি পৌর শহর।এই শহরে পশ্চিম সিংভূম জেলার ও কোলহান বিভাগ-এর  সদর দপ্তর অবস্থিত।

## ভূগোল উপাত্ত
শহরটি সমুদ্র সমতল থেকে  উচুতে অবস্থিত।চাইবাসা   অবস্থিত।এই শহর রাজ্যের রাজধানী রাঁচি থেকে ১৪০ কিমি , চক্রধমপুর থেকে ২৫ কিমি ও জামসেদপুর শহর থেকে ৫৮ কিমি দূরবে অবস্থিত।.
## জনসংখ্যা
 ভারতের জনগননা চাইবাসা শহরের জনসংখ্যা হল ৬৩৪৬৮।এই শহরের মোট পরিবারের সংখ্যা ১০,৫৯৬ টি। শহরে মোট পুরুষের সংখ্যা ৩৩,৬৮৬ এবং মহিলার সংখ্যা ৩৯৯৬২ জন। . চাইবাসা শহরে মোট স্বাক্ষরতার হার ৫৯.৫% যা জাতীয় হার ৭৪.৪ এর কম।১২ শতাং জন সংখ্যার বয়স ০-৬ বছরের মধ্যে।

## তথ্যসূত্র

বিষয়শ্রেণী:ঝাড়খণ্ডের শহর ও নগর
জেরেমি রেনার

**জেরেমি লি রেনার** (জন্ম: ৭ জানুয়ারি, ১৯৭১) একজন মার্কিন অভিনেতা ও গায়ক। ২০০০ দশকের বেশিরভাগ সময় জুড়ে তিনি বেশ কয়েকটি স্বাধীন চলচ্চিত্র যেমন *ডাহমার* (২০০২) ও *নিও নেড* (২০০৫) এ অভিনয় করেন। তিনি বেশ কিছু বিগ বাজেটের চলচ্চিত্রে পার্শ্ব চরিত্রেও অভিনয় করেন। তার মধ্যে *এস.ডব্লিউ.এ.টি* (২০০৩) ও *২৮ উইকস লেটার* (২০০৭) অন্যতম। পরবর্তীতে তিনি *দ্য টাউন* (২০১০) চলচ্চিত্রে অনবদ্য অভিনয় করেন যা তাকে শ্রেষ্ঠ পার্শ্ব অভিনেতার বিভাগে একাডেমি পুরস্কারের মনোনয়ন এনে দেয়।

রেনার *হার্ট লকার* (২০০৮) চলচ্চিত্র যাতে অভিনয় করে তিনি শ্রেষ্ঠ অভিনেতার বিভাগে একাডেমি পুরস্কারের মনোনয়ন পান, মার্ভেল সিনেম্যাটিক ইউনিভার্সের চলচ্চিত্র *থর* (২০১১), *[[দ্য অ্যাভেঞ্জার্স]]* (২০১২), *[[অ্যাভেঞ্জার্স: এজ অব আলট্রন]]* (২০১৫) ও *[[ক্যাপ্টেন আমেরিকা: সিভিল ওয়ার]]* (২০১৬) তে হকআই এর চরিত্রে অভিনয় করে বেশ পরিচিতি পান। এছাড়া তিনি *মিশন: ইম্পসিবল - গোস্ট প্রোটোকল* (২০১১), *দ্য বর্ন লিগ্যাসি* (২০১২), *[[হান্সেল অ্যান্ড গ্রেটেল: উইচ্ হান্টার্স]]* (২০১৩), *আমেরিকান হাসল* (২০১৩), *[[মিশন: ইম্পসিবল - রোগ নেশন]]* (২০১৫), *অ্যারাইভাল* (২০১৬) চলচ্চিত্রেও অভিনয় করেন যেগুলো বেশ ব্যবসা সফল হয়।

## প্রাথমিক জীবন
রেনারের জন্ম ক্যালিফোর্নিয়ার মডেস্টোতে। তার মায়ের নাম ভ্যালেরি সার্লি এবং বাবা লি রেনার। তার বাবা ১৯৮০ এর দশকে "ম্যাকহেনরি বল" নামে মডেস্টোতে একটি বোলিং অ্যালি চালাতেন। তার পিতা-মাতা খুব অল্প বয়সেই বিয়ে করেন। তার দশ বছর বয়সের সময়ে তারা তালাক নিয়ে নেন। সাত ভাই বোনের মধ্যে রেনার সবচেয়ে বড়। তার পূ্র্ব পুরুষেরা জার্মান, ইংরেজ, স্কটিশ, সুইডীয়, আইরিশ, পানামানীয় ছিলেন।

রেনার মডেস্টোর ফ্রেড সি. বেয়ার হাই স্কুল থেকে ১৯৮৯ সালে পড়ালেখা শেষ করেন। পরবর্তীতে তিনি মডেস্টো জুনিয়র কলেজে ভর্তি হয়ে কম্পিউটার বিজ্ঞান ও অপরাধতত্ত্ব নিয়ে পড়াশোনা করেন। এখানে নাটকের ক্লাস করতে গিয়ে তিনি অভিনয়কেই পেশা হিসাবে নির্ধারণ করেন।

## চলচ্চিত্রের তালিকা

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন সঙ্গীতজ্ঞ
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:মার্কিন মেক-আপ শিল্পী
পশ্চিমবঙ্গে খেলাধুলা

**[[পশ্চিমবঙ্গ|পশ্চিমবঙ্গে]] খেলাধুলা** একটি বিশেষ গুরুত্বপূর্ণ স্থানের অধিকারী। ফুটবল ও ক্রিকেট এই রাজ্যের সর্বাধিক জনপ্রিয় খেলাগুলির অন্যতম।

## ফুটবল
ভারতের অন্যান্য রাজ্যে ক্রিকেট সর্বাধিক জনপ্রিয় খেলা হলেও, পশ্চিমবঙ্গে ফুটবলকেই সর্বাধিক জনপ্রিয় খেলা মনে করা হয়। পশ্চিমবঙ্গকে ভারতে ফুটবলের কেন্দ্র মনে করা হয়। মোহনবাগান অ্যাথলেটিক ক্লাব, ইস্টবেঙ্গল ক্লাব ও মহামেডান স্পোর্টিং ক্লাবের মতো ভারতের অনেক জাতীয় দল এই শহরে অবস্থিত।

## ক্রিকেট
ভারতের অন্যান্য অঞ্চলের মতো পশ্চিমবঙ্গেও ক্রিকেট অত্যন্ত জনপ্রিয় খেলা। ভারতের বৃহত্তম ক্রিকেট স্টেডিয়াম ইডেন গার্ডেনস স্টেডিয়াম কলকাতায় অবস্থিত। এই স্টেডিয়ামের এক লক্ষেরও বেশি দর্শক খেলা দেখতে পারেন। বিশ্বে যে দু'টি ক্রিকেট স্টেডিয়ামে এক লক্ষ আসন রয়েছে, ইডেন গার্ডেনস তার অন্যতম। ইডেন গার্ডেনস পূর্বাঞ্চল ও বাংলা ক্রিকেট দলের কার্যালয়। ইন্ডিয়ান প্রিমিয়ার লিগের কলকাতা নাইট রাইডার্স দলের কার্যালয়ও কলকাতায়। শাহরুখ খানের মালিকানাধীন এই দলটি ইডেন গার্ডেনকে নিজস্ব হোম টার্ফ হিসেবে ব্যবহার করে। ক্যালকাটা ক্রিকেট অ্যান্ড ফুটবল ক্লাব হল বিশ্বের দ্বিতীয় প্রাচীনতম ক্রিকেট ক্লাব।

## অন্যান্য খেলা
খো খো, সাঁতার, কাবাডি ইত্যাদি খেলাও পশ্চিমবঙ্গে বিশেষ জনপ্রিয়।

### পোলো
বিশ্বের প্রাচীনতম পোলো ক্লাব ক্যালকাটা পোলো ক্লাব কলকাতাতেই অবস্থিত।

### গলফ
যুক্তরাজ্যের বাইরে রয়্যাল ক্যালকাটা গলফ ক্লাব হল বিশ্বের প্রাচীনতম গলফ ক্লাব।

## স্টেডিয়াম
* ইডেন গার্ডেনস - প্রধানত ক্রিকেট খেলার জন্য ব্যবহৃত হয়। 
* যুবভারতী ক্রীড়াঙ্গন - বিশ্বের দ্বিতীয় সর্বাধিক ধারণক্ষমতা-সম্পন্ন ফুটবল তথা মাল্টি-ইউজ স্টেডিয়াম।
* দুর্গাপুর, শিলিগুড়ি ও খড়গপুর শহরের জাতীয় ও আন্তর্জাতিক স্তরে বিভিন্ন ক্রীড়া প্রতিযোগিতা আয়োজিত হয়।

## বিশিষ্ট ক্রীড়াব্যক্তিত্ব
* সৌরভ গঙ্গোপাধ্যায় - ভারতীয় ক্রিকেট দলের প্রাক্তন অধিনায়ক
* পঙ্কজ রায় - প্রাক্তন ভারতীয় ক্রিকেটার
* লিয়েন্ডার পিজ - অলিম্পিক টেনিস ব্রোঞ্জ পদকপ্রাপ্ত
* দিব্যেন্দু বড়ুয়া - দাবা গ্র্যান্ডমাস্টার
* চুনি গোস্বামী, পি. কে. বন্দ্যোপাধ্যায় ও শৈলেন মান্না - ফুটবলার
* মিহির সেন - সাঁতারু

## তথ্যসূত্র

বিষয়শ্রেণী:পশ্চিমবঙ্গের ক্রীড়া
লক্ষ্মণ সন্দাকান

**পত্তামপেরুমা আরাচ্চিগে ডন লক্ষ্মণ রঙ্গিকা সন্দাকান** (; জন্ম: ১০ জুন, ১৯৯১) প্রথিতযশা পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা দলের পক্ষে সকল স্তরের ক্রিকেটে অংশগ্রহণ করছেন ‘লাকি’ ডাকনামে পরিচিত **লক্ষ্মণ সন্দাকান**। এছাড়াও, কলম্বো, সারাসেন্স ও সাউদার্ন এক্সপ্রেস ক্লাবের পক্ষেও প্রতিনিধিত্ব করছেন তিনি। দলে তিনি মূলতঃ বোলারের দায়িত্ব পালন করছেন। স্লো লেফট-আর্ম চায়নাম্যান বোলিংয়ের পাশাপাশি ডানহাতে ব্যাট হাতেও দক্ষতা প্রদর্শন করে চলেছেন তিনি।

## প্রারম্ভিক জীবন
১৭ বছর বয়সে ক্রিকেট খেলায় অংশ নিতে শুরু করেন। মাত্তুমাগালা করুণারত্নে বুদ্ধিস্ট কলেজে অধ্যয়ন করেন। এরপর ডি মেজনড কলেজে চলে যান।

ঘরোয়া প্রথম-শ্রেণীর ক্রিকেটে কলম্বো ক্রিকেট ক্লাবের পক্ষে খেলছেন সন্দাকান। ২০১৫-১৬ মৌসুমের প্রিমিয়ার লিগ টুর্নামেন্টে সর্বাধিক উইকেট পান। ১০ খেলায় ১৮ ইনিংসে অংশ নিয়ে ৫২ উইকেট পান।

## খেলোয়াড়ী জীবন
জুলাই, ২০১৬ সালে অস্ট্রেলিয়ার বিপক্ষে টেস্ট সিরিজে অংশ নেয়ার লক্ষ্যে তাকে শ্রীলঙ্কা দলের অন্যতম সদস্যরূপে মনোনীত করা হয়। ২৬ জুলাই, ২০১৬ তারিখে অস্ট্রেলিয়ার বিপক্ষে তার টেস্ট অভিষেক ঘটে। প্রথম ইনিংসে মিচেল মার্শকে আউট করে তিনি তার প্রথম উইকেট পান। প্রথম ইনিংসে ৪/৫৮ ও দ্বিতীয় ইনিংসে ৩/৪৯ পান। খেলায় তিনি ৭/১০৭ পান যা টেস্ট অভিষেকে কোন চায়নাম্যান বোলারের সেরা সংগ্রহ। খেলায় শ্রীলঙ্কা দল ১০৬ রানে জয় তুলে নেয় যা অস্ট্রেলিয়ার বিপক্ষে ২৭ খেলায় দ্বিতীয় ছিল।

২১ আগস্ট, ২০১৬ তারিখে একই দলের বিপক্ষে একদিনের আন্তর্জাতিকে অভিষেক হয় তার। প্রথম ওভারেই ম্যাথু ওয়েডকে কট আউটের মাধ্যমে প্রথম উইকেট পান।

জানুয়ারি, ২০১৭ সালে দক্ষিণ আফ্রিকার বিপক্ষে টি২০আই সিরিজে খেলার জন্য তাকে অন্তর্ভুক্ত করা হয়। ২২ জানুয়ারি, ২০১৭ তারিখে তার টি২০আই অভিষেক হয়। প্রথম বলেই তিনি উইকেট পান যা যে-কোন শ্রীলঙ্কানের জন্য প্রথম কৃতিত্ব প্রদর্শন।

## তথ্যসূত্র

## আরও দেখুন
* আসেলা গুণারত্নে
* অ্যাঞ্জেলো ম্যাথিউস
* ২০১৬ অস্ট্রেলিয়া ক্রিকেট দলের শ্রীলঙ্কা সফর
* ২০১৭ আইসিসি চ্যাম্পিয়ন্স ট্রফি দলের তালিকা
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:কলম্বো ক্রিকেট ক্লাবের ক্রিকেটার
বিষয়শ্রেণী:কলম্বো ডিস্ট্রিক্টের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:হাম্বানতোতা ট্রুপার্সের ক্রিকেটার
বিষয়শ্রেণী:গালে গ্ল্যাডিয়েটর্সের ক্রিকেটার
গৃহায়ন ও গণপূর্ত মন্ত্রণালয়

**গৃহায়ন ও গনপূর্ত মন্ত্রণালয়** হচ্ছে বাংলাদেশ সরকারের একটি মন্ত্রণালয়, যেটি বাংলাদেশের গৃহায়ন ও রাষ্ট্রীয় নির্মাণ কাজ সমূহের নিয়ন্ত্রণ করে থাকে।

## রূপকল্প ও অভিলক্ষ্য
### রূপকল্প
পরিকল্পিত নগর; নিরাপদ ও সাশ্রয়ী আবাসন।
### অভিলক্ষ্য
সুষ্ঠু পরিকল্পনা ও গবেষণার মাধ্যমে জমির সর্বোত্তম ব্যবহার নিশ্চিত করে দেশের স্বল্প ও মাধ্যম আয়ের মানুষের জন্য টেকসই, নিরাপদ ও সাশ্রয়ী আবাসন, পরিকল্পিত নগরায়ণ এবং সরকারের বিভিন্ন মন্ত্রণালয়/ বিভাগ/অধিদপ্তর/পরিদপ্তর/সংস্থার জন্য আধুনিক সুযোগ-সুবিধাসম্পন্ন অবকাঠামো নির্মাণ।

## অধীনস্থ দপ্তর এবং সংস্থাসমূহ

### আওতাধীন অধিদপ্তরসমূহ
* গণপূর্ত অধিদপ্তর
* নগর উন্নয়ন অধিদপ্তর
* হাউজিং এন্ড বিল্ডিং রিসার্চ ইনস্টিটিউট
* স্থাপত্য অধিদপ্তর (বাংলাদেশ) 

### আওতাধীন পরিদপ্তরসমূহ
* অভ্যন্তরীণ নিরীক্ষা পরিদপ্তর
* সরকারি আবাসন পরিদপ্তর 

### আওতাধীন উন্নয়ন কর্তৃপক্ষসমূহ
* জাতীয় গৃহায়ন কর্তৃপক্ষ
* রাজধানী উন্নয়ন কর্তৃপক্ষ (রাজউক)
* চট্টগ্রাম উন্নয়ন কর্তৃপক্ষ (সিডিএ)
* খুলনা উন্নয়ন কর্তৃপক্ষ (কেডিএ)
* রাজশাহী উন্নয়ন কর্তৃপক্ষ (আরডিএ)
* কক্সবাজার উন্নয়ন কর্তৃপক্ষ (কক্সডিএ)
* গাজীপুর উন্নয়ন কর্তৃপক্ষ (জিডিএ)
* বরিশাল উন্নয়ন কর্তৃপক্ষ (বডিএ)
* সিলেট উন্নয়ন কর্তৃপক্ষ (এসডিএ)
* রংপুর উন্নয়ন কর্তৃপক্ষ (আরপিডিএ)
* ময়মনসিংহ উন্নয়ন কর্তৃপক্ষ (এমডিএ)
* কুমিল্লা উন্নয়ন কর্তৃপক্ষ (কুডিএ)
* নারায়ণগঞ্জ উন্নয়ন কর্তৃপক্ষ (এনডিএ)

## তথ্যসূত্র

বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:গৃহায়ন ও গণপূর্ত মন্ত্রণালয়
উইকিট্রিবিউন

**উইকিট্রিবিউন** হচ্ছে একটি খবরের ওয়েবসাইট যেটিতে পেশাদার সাংবাদিকের গবেষণা, খবরের ঘটনার রির্পোট এবং সেচ্ছাসেবকরা নিবন্ধ গুলো প্রুফরিডিংয়ের মাধ্যমে যাচাই করে, সত্যতা যাচাই করে, নিবন্ধে তথ্যের সূত্র যোগ করে। উইকিপিডিয়ার সহ-প্রতিষ্ঠাতা জিমি ওয়েলস ২০১৭ এর এপ্রিলে ওয়েবসাইটটি প্রকাশিত করেন। উইকিট্রিবিউন উইকিপিডিয়া অথবা এর প্রধান প্রতিষ্ঠান উইকিমিডিয়া ফাউন্ডেশন এর সঙ্গে সম্বন্ধযুক্ত নয়।

## ইতিহাস
থাম্ব|২০১৮ সালের জানুয়ারিতে সাইটের একটি স্ক্রিনশট।
উইকিট্রিবিউন জিমি ওয়েলস এবং ওরিট কোপেল দ্বারা প্রতিষ্ঠিত হয়েছিল।  ওয়েবসাইটের জন্য প্রাথমিক ক্রাউডফান্ডিং মে ২০১৭ সালে সম্পন্ন হয়েছিল, যা £১৩৭,০০০ এর বেশি সংগ্রহ করেছে, সেইসাথে গুগুল, Craig Newmark এবং News Integrity Initiative- এর মতো দাতাদের কাছ থেকে প্রায় £৪০০,০০০ সংগ্রহ করেছে।  ২০১৭ সালের আগস্টে পিটার বেলকে মিডিয়াম ডট কম- এ তাদের অস্থায়ী প্রকাশনা প্ল্যাটফর্মে সাইটের প্রথম সম্পাদক হিসাবে নামকরণ করা হয়েছিল। এটি সেপ্টেম্বরে মিডিয়ামে পোস্ট করা একটি টিজার নিবন্ধ দ্বারা অনুসরণ করা হয়েছিল।

সাইটটি ২০১৭ সালের অক্টোবরে জনসাধারণের জন্য উন্মুক্ত করা হয়েছিল, "রাজনৈতিক, ব্যবসায়িক এবং অর্থনৈতিক সংবাদ, সাপ্তাহিক গভীর নিবন্ধগুলির দ্বারা শক্তিশালী" এর উপর দৃষ্টি নিবদ্ধ করে।  এপ্রিল ২০১৮ সালে উইকিট্রিবিউন £১১০,০০০-এর বেশি ক্ষতির কথা জানিয়েছে।  ওয়েবসাইটে ট্রাফিক কম ছিল।  এক বছর পরে, উইকিট্রিবিউন তার রিপোর্টার এবং সম্পাদকদের দল বাদ দিয়েছিল, যার পরে স্বেচ্ছাসেবীরা পেশাদারদের দ্বারা যাচাই না করেই নিবন্ধ প্রকাশ করতে পারে। প্রতিষ্ঠাতা জিমি ওয়েলস বলেন, "কর্মীদের সর্বোত্তম প্রচেষ্টা সত্ত্বেও, সামগ্রিক কাঠামো এবং নকশা সম্প্রদায়কে সত্যিকারভাবে উন্নতি করতে দেয়নি।" "আমরা খুব বেশি কাজ করিনি।"  

২০১৯ সালে অক্টোবর এই সাইটি ডাব্লিউটি সামাজিক নাম ছিল যা এখন WT নামে পরিচিত। সামাজিক মাধ্যমে চালু করা হয়েছিল। এটি একটি সামাজিক নেটওয়ার্ক হিসাবে জিমি ওয়েলস দ্বারা ঘোষণা করা হয়েছিল।  নভেম্বর ২০১৯ সালে উইকিট্রিবিউন ওয়েবসাইটটি WT-তে পুনঃনির্দেশিত হয়েছে।সামাজিক।
## তথ্যসূত্র

বিষয়শ্রেণী:২০১৭-এ প্রতিষ্ঠিত ইন্টারনেট সম্পত্তি
বিষয়শ্রেণী:২০১৯-এ বিলুপ্ত ইন্টারনেট সম্পত্তি
বিষয়শ্রেণী:জিমি ওয়েলস
বিষয়শ্রেণী:ক্রিয়েটিভ কমন্স-লাইসেন্সপ্রাপ্ত ওয়েবসাইট
বিষয়শ্রেণী:উইকিসমূহ
ইউসুফ খান (ফুটবলার)

**ইউসুফ খান** (৫ আগস্ট ১৯৩৭ - ১ জুলাই ২০০৬) একজন ভারতীয় ফুটবল খেলোয়াড় ছিলেন যিনি ১৯৬০ সালের অলিম্পিকে ভারতীয় ফুটবল দলের সদস্য ছিলেন। ১৯৬৫ সালের এশিয়ান অল স্টারস ১১ দলে যে দুজন ভারতীয় স্থান পেয়েছিলেন উনি তার মধ্যে একজন।  ১৯৬২ সালে এশিয়ান গেমসে সোনাজয়ী ভারতীয় দলেরও উনি সদস্য ছিলেন। 

১৯৬৬ সালে ওনাকে অর্জুন পুরস্কারে সন্মানিত করা হয়।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় মুসলিম
বিষয়শ্রেণী:অর্জুন পুরস্কার প্রাপক
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:১৯৬০-এর গ্রীষ্মকালীন অলিম্পিকের ফুটবলার
বিষয়শ্রেণী:১৯৬৪-এর এএফসি এশিয়ান কাপের খেলোয়াড়
বিষয়শ্রেণী:ভারতের অলিম্পিক ফুটবলার
বিষয়শ্রেণী:১৯৬২ এশিয়ান গেমসের ফুটবলার
বিষয়শ্রেণী:১৯৬৬ এশিয়ান গেমসের ফুটবলার
বিষয়শ্রেণী:ভারতের হায়দ্রাবাদের ফুটবলার
বিষয়শ্রেণী:১৯৬২-এর এশিয়ান গেমসের পদক বিজয়ী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:১৯৬২ এশিয়ান গেমসের পদক বিজয়ী
বিষয়শ্রেণী:ভারতীয় পুরুষ ফুটবলার
বিষয়শ্রেণী:১৯৬০ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
সাইনি বোনেরা

**সাইনি বোনেরা** পাঞ্জাবের তিনজন আন্তর্জাতিক হকি খেলোয়াড় বোন **রূপা সাইনি**, **কৃষ্ণা সাইনি** ও **প্রেমা সাইনির** জনপ্রিয় বিশেষণ।  একসময় তিন সাইনি বোন দাপটের সাথে ভারতে মেয়েদের হকি খেলতেন ও ১৯৭০ সালে জাপানের বিরুদ্ধে টেস্ট সিরিজে তিন বোন একসাথে ভারতের হয়ে খেলেন। 

রূপা সাইনি এদের মধ্যে হকিতে সবথেকে সফল হন। ১৯৭৪ এ ফ্রান্স ও ১৯৭৮ এ মাদ্রিদ বিশ্বকাপে উনি ভারতীয় দলের সদস্যা ছিলেন। ভারতে ও বাইরে উনি প্রায় ২০০টি টেস্টে দেশের হয়ে খেলেন। ১৯৭৯ এ ভ্যাঙ্কুভারে অনুষ্ঠিত বিশ্ব চ্যাম্পিয়নশিপেও উনি ভারতের হয়ে খেলেন।  উনি অর্জুন পুরষ্কারেও সন্মানিত হন।

রূপার বড় বোন প্রেমা সাইনি পাঞ্জাব সরকারের তরফ থেকে মহারাজা রঞ্জিৎ সিং পুরস্কারে ভূষিত হন। 

রূপা সাইনি পরবর্তীকালে ডক্টরেট উপাধী লাভ করেন ও পাতিয়ালার গভর্নমেন্ট কলেজ অফ ফিজিকাল এডুকেশনে অধ্যাপক হিসেবে যোগ দেন। পরে উনি গভর্নমেন্ট মহীন্দ্রা কলেজের অধ্যক্ষা হন। ভারতের মহিলা জাতীয় হকি দলের ম্যানেজার হিসেবেও উনি কাজ করেছেন।

## তথ্যসূত্র

বিষয়শ্রেণী:ভারতীয় হকি খেলোয়াড়
বিষয়শ্রেণী:পাঞ্জাবি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ফিল্ড হকি খেলোয়াড়
বিষয়শ্রেণী:ভারতের অলিম্পিক ফিল্ড হকি খেলোয়াড়
বিষয়শ্রেণী:অর্জুন পুরস্কার প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:পাঞ্জাব, ভারতের ফিল্ড হকি খেলোয়াড়
বিষয়শ্রেণী:পাঞ্জাব, ভারতের নারী ক্রীড়াবিদ
বিষয়শ্রেণী:১৯৮০ গ্রীষ্মকালীন অলিম্পিকের ফিল্ড হকি খেলোয়াড়
সেরা চলচ্চিত্র অভিনেত্রী বিভাগে মেরিল-প্রথম আলো পুরস্কার

**সেরা চলচ্চিত্র অভিনেত্রী বিভাগে মেরিল-প্রথম আলো পুরস্কার** বাংলাদেশের চলচ্চিত্র অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের চলচ্চিত্রের জন্য এই পুরস্কার প্রদান করা হয়।

এই বিভাগে প্রথমবার পুরস্কার লাভ করেন শাবনূর। তিনি ১৯৯৯ থেকে ২০১০ পর্যন্ত আয়োজনে সর্বাধিক টানা ১৩ বার এই পুরস্কারের মনোনয়ন লাভ করেন এবং ২০০৩ ও ২০০৬ সাল ছাড়া ১৯৯৯ সাল থেকে ২০১০ সাল পর্যন্ত আয়োজনে সর্বাধিক ১০ বার এই পুরস্কার জিতেন। জয়া আহসান দ্বিতীয় সর্বাধিক তিনবার এই পুরস্কার লাভ করেন। অপু বিশ্বাস ১০টি মনোনয়ন পেলেও কোন পুরস্কার অর্জন করতে পারেননি। এই বিভাগে সবচেয়ে সাম্প্রতিক বিজয়ী মেহজাবীন চৌধুরী *[[প্রিয় মালতী]]* (২০২৪) চলচ্চিত্রে অভিনয়ের জন্য এই পুরস্কার লাভ করেন।

## বিজয়ী ও মনোনীতদের তালিকা
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম **গাঢ়** বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
[150px|থাম্ব|ডান|[শাবনূর সর্বাধিক ৮ বার এই পুরস্কার লাভ করেন]]
[150px|থাম্ব|ডান|[পূর্ণিমা (অভিনেত্রী)|পূর্ণিমা *[[মনের মাঝে তুমি]]* (২০০৩) ও *[[হৃদয়ের কথা]]* (২০০৬) চলচ্চিত্রে অভিনয়ের জন্য দুইবার এই পুরস্কার লাভ করেন।]]
[150px|থাম্ব|ডান|[জয়া আহসান *[[চোরাবালি (২০১২-এর চলচ্চিত্র)|চোরাবালি]]* (২০১২), *[[পূর্ণদৈর্ঘ্য প্রেম কাহিনী]]* (২০১৩) ও *[[অলাতচক্র (চলচ্চিত্র)|অলাতচক্র]]* (২০২১) চলচ্চিত্রে অভিনয়ের জন্য তিনবার এই পুরস্কার লাভ করেন।]]
[150px|থাম্ব|ডান|[মাহিয়া মাহী *[[অগ্নি (চলচ্চিত্র)|অগ্নি]]* (২০১৪) চলচ্চিত্রে অভিনয়ের জন্য এই পুরস্কার লাভ করেন।]]
[150px||থাম্ব|ডান|[মাসুমা রহমান নাবিলা *[[আয়নাবাজি]]* (২০১৬) চলচ্চিত্রে অভিনয়ের জন্য এই পুরস্কার লাভ করেন।]]
[150px|থাম্ব|ডান|[নুসরাত ইমরোজ তিশা *[[হালদা (চলচ্চিত্র)|হালদা]]* (২০১৭) ও *[[সামথিং লাইক অ্যান অটোবায়োগ্রাফি]]* (২০২৩) চলচ্চিত্রে অভিনয়ের জন্য দুইবার এই পুরস্কার লাভ করেন।]]
[150px|থাম্ব|ডান|[পূজা চেরি *[[পোড়ামন ২]]* (২০১৮) চলচ্চিত্রে অভিনয়ের জন্য এই পুরস্কার লাভ করেন।]]
[150px|থাম্ব|ডান|[বিদ্যা সিনহা সাহা মীম *[[সাপলুডু (চলচ্চিত্র)|চোরাবালি]]* (২০১৯) ও *[[পরাণ (চলচ্চিত্র)|পরাণ]]* (২০২২) চলচ্চিত্রে অভিনয়ের জন্য দুইবার এই পুরস্কার লাভ করেন।]]
### ১৯৯৮-২০০৯

### ২০১০-এর দশক

### ২০২০-এর দশক

* ১৯৯৮-২০০০ সালে কোন নির্দিষ্ট চলচ্চিত্রের জন্য মনোনয়ন দেওয়া হয়নি।

## একাধিকবার জয় ও মনোনয়ন

নিন্মোক্ত অভিনেত্রীগণ দুই বা ততোধিক পুরস্কার লাভ করেছেন:

নিন্মোক্ত অভিনেত্রীগণ দুই বা ততোধিক মনোনয়ন লাভ করেছেন:

## আরও দেখুন
* শ্রেষ্ঠ অভিনেত্রী বিভাগে বাংলাদেশ জাতীয় চলচ্চিত্র পুরস্কার
* সেরা অভিনেত্রী বিভাগে বাচসাস পুরস্কার
* সেরা চলচ্চিত্র অভিনেত্রী বিভাগে মেরিল-প্রথম আলো সমালোচক পুরস্কার

## তথ্যসূত্র

## বহিঃসংযোগ
* 

বিষয়শ্রেণী:মেরিল-প্রথম আলো পুরস্কার
বিষয়শ্রেণী:সেরা অভিনেত্রী বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ